Odense Adresse-Contoirs Efterretninger, 1844-06-08
Odense. De forenede Communalbestyrelser i Odense, Nyborg og Assens agte nu at indgaae til Hs. Maj. Kongen med en allerunderdanigst Ansøgning og Concession til Anlæg af en fyensk Jernbane fra Assens over Odense til Nyborg, og ligesom de tidligere have befuldmægtiget trende Handlende af disse Communer, Agent og Stænderdeputeret Bruun i Assens, Kjøbmand og Stændersuppleant Elias B. Muus i Odense og Agent O. B. Suhr i Nyborg til at foretage de fornødne Skridt til Actietegning for en saadan Bane, saaledes have de nu ogsaa givet de nævnte Herrer, i Forening med tvende Medlemmer af Communalbestyrelsen i Odense, Landsoverretsassessor Schønheyder (i Borgermesterens, Statsraad Reimuths, Sygdomsforfald) og Formanden for Borgerrepræsentationen, Redacteur Ove Thomsen, samt Byfogden i Nyborg, Cancellieraad Bierfreund, det Hverv, som Deputation til Hs. M. Kongen at søge denne vigtige Sag fremmet. Deputationen er idag afreist fra Fyen, for om muligt paa Mandag at erholde Audients hos Hs. Maj. Kongen. Følgende Skrivelse, hvortil Red. muligt senere skal knytte nogle bemærkninger, modtoges i Onsdags: Til den ærede Redaction af Hempels Avis Som tiltraadt Medlem af den Committee, der for Kolding og Middelfart har forenet sig, for at virke til at Jylland ikke udelukkes fra et i Fremtiden muligt Jernbaneanlæg gjennem Danmark, og ved denne tillige at sættes i Forbindelse med Hovedstaden, hvilket kun kan skee naar Banen lægges over Kolding og Middelfart, ved hvilken Bye tillige det korteste og til alle Tider beqvemmeste Overgangsted over Lillebelt er, - har de fra Odense, i Deres Avis No. 91 af 30 Mai udtalte Yttringer over vor Committees Foretagende: at have sendt en Deputation til Hs. Maj. Kongen, været Alle ligesaa paafaldende, som disse Yttringer aldeles staae i Modsigelse til de i Deres tidligere Aviser, og navnlig i No. 81 af 11 Marts udtalte, ligeledes fra Odense. Disse nemlig fremstillede Jernbane-Anlægget som et Foretagende der, maatte betragtes fra et grandiøst Standpunkt, uden smaalige Hensyn, idet der ikke maatte tages Hensyn til en enkelt Stands eller en enkelt Stads særegne Tarv, men der maatte kastes et tænksomt Blik paa hele Handelens og paa hele Danmarks Fremtid i merkantilsk Henseende, hvortil Udlandet Disse Yttringer. frembyder lærerige Kjendsgierninger". maatte, som sande og populaire, bidrage til at Committeen for Kolding og Middelfart strax lod afgaae en Deputation til Hs. Majestæt Kongen, for allerunderdanigst at henlede Allerhøistsammes Opmærksomhed paa Retningen af et muligt Jernbaneanlæg, der havde til Hensigt at forene alle de vigtigste Statsdele, og om hvilket Skridt Communalbestyrelsen i Odense til samme Tid gjordes en formel Meddelelse. Ogsaa vi kjende hvorledes Jernbanerne i Udlandet gjøre Omveie, deels for at undgaae kostbare og tidspildende Overgange over Floder, deels for at indlemme de til Siderne liggende vigtige Landskaber. Men i Deres Avis No. 91 af 30 Mai kalder De vort Foretagende, i denne Anledning at have sendt en Deputation til Hs. Majestæt Kongen - urimeligt fordi Banen saaledes vilde blive længere, og De har kun for Øie - en Jernbaneforbindelse med Hertugdommerne paa den korteste Vei. De har imidlertid selv tidligere ivret mod den korteste Vei over Als, som De kalder udanske. Jdet jeg nu maa oplyse Deres Anmeldelse om den længere Banelængde af 2 Miil derhen: at vel er Veien over Middelfart 34 Miil længere end over Assens, men desuagtet tilbagelægges den hurtigere paa Jernbanen end over Assens med en Vandforbindelse af 2 Miil; – maa jeg tillige opfordre Dem til at oplyse os: om hvorfor den sande danske og den korteste Jernbaneforbindelsen er over Assens og Aarssund, Ligesom jeg af Deres Retfærdighedsfølelse for en saa vigtig Sag som denne, tor haabe, at De optager denne min Skrivelse i Deres Avis, har jeg ikke troet det nødvendigt at foranledige denne Anmodning udgaaet fra Committeen, overbeviist om at De vil værdige den, som udgaaet fra mig, den samme Opmærksomhed. - Fjernier sandsynlig endnu Udførelsen af det Kæmpearbeide, hvorom Talen er; men saa kan Tiden afbenyttes til behørig at drøfte et Anliggende, der ikke maa vises Veien ved personlige og locale Forhold. Men fjern vil den Tid vel ikke være, da det vil vise sig om de allerede for flere andre Baner tegnede Actier, ligesom de mange os tilbudte, ere til at bygge Jernbaner for, eller - om de ere en Crisis, der vil ende med at vi beholde vore gode Veie, og vore ligesaa billige som beqvemme Vandforbindelser, saavel indenlands som med Udlandet. At forresten en tænkelig Jernbaneforbindelse mellem Jylland og Hovedstaden, paa den Route hvor den mindst opholdes ved lange Vandforbindelser, og lagt over Odense, maatte blive til betydelig Fordeel for denne Bye, kan kun synes Enhver indlysende, der ikke har dannet sig en Jdee om kun en vis Bane, hvorefter Alle sig have at rette. - At Dampskibsfarten mellem Kiel og Kjøbenhavn, Sverrig og Norge er den Sommerforbindelse, der ikke vil fortrænges af noget saakaldet scandinavisk Jernbaneanlæg, er den Mening jeg endnu hylder, ligesom jeg ikke kan fatte hvorledes en Jernbane fra Haderslev, Apenrade og Flensborg over Kiel eller Rendsborg skal kunne bestaae ved Siden af Vandveien, der i det heldigste Tilfælde dog kun vil afgive Persontransporten til Jernbanen. Ærbødigst Snoghøi den 1 Juni 1811. Riegels.